Rješenje Općeg suda od 29 listopada 2020 – Isopix/Parlament
(predmet T-163/20)1
(„Tužba za poništenje i naknadu štete – Javna nabava usluga – Postupak natječaja – Pružanje fotografskih usluga – Odbijanje ponude jednog ponuditelja i dodjela ugovora drugom ponuditelju – Poništenje postupka javne nabave – Djelomični nestanak predmeta spora – Djelomična obustava postupka – Nalog – Tužba djelomično podnesena sudu koji je očito nenadležan za njeno razmatranje”)
Jezik postupka: francuski
Stranke
Tužitelj: Isopix SA (Ixelles, Belgija) (zastupnici: P. Van den Bulck i J. Fahner, odvjetnici)
Tuženik: Europski parlament (zastupnici : K. Wójcik i E. Taneva, agenti)
Predmet
S jedne strane, zahtjev na temelju članka 263. UFEU-a za poništenje Odluke Parlamenta od 24. ožujka 2020. o odbijanju tužiteljeve ponude u okviru natječaja COMM/DG/AWD/2019/854, naslovljenog „Pružanje fotografskih usluga – Fotografsko praćenje aktualnosti i institucijskih aktivnosti Europskog parlamenta”, i kojom ga se obavještava o dodjeli ugovora drugom ponuditelju, i poništenje dopisa Parlamenta od 17. travnja 2020. kojim ga se obavještava o odbijanju njegove ponude u postupku javne nabave COMM/DG/AWD/2019/854 jer ne ispunjava kriterije odabira koji se odnose na financijsku i gospodarsku sposobnost i, s druge strane, zahtjev koji se u prvom redu temelji na članku 266. UFEU-a kojim se traži da se Parlamentu naloži da preispita ponude i, podredno, na članku 268. UFEU-a kojim se traži dodjela naknade štete koji je tužitelj navodno pretrpio.
Izreka
Obustavlja se postupak po tužbi u dijelu u kojem se njome traži poništenje Odluke Europskog parlamenta od 24. ožujka 2020. kojom se odbija ponuda društva Isopix SA u okviru natječaja COMM/DG/AWD/2019/854, naslovljenog „Pružanje fotografskih usluga – Fotografsko praćenje aktualnosti i institucijskih aktivnosti Europskog parlamenta” i kojom ga se obavještava o dodjeli ugovora drugom ponuditelju, i poništenje dopisa Parlamenta od 17. travnja 2020. kojim ga se obavještava o odbijanju njegove ponude u postupku javne nabave COMM/DG/AWD/2019/854 jer ne ispunjava kriterije odabira koji se odnose na financijsku i gospodarsku sposobnost.
Tužba se u preostalom dijelu odbacuje jer je podnesena sudu koji je očito nenadležan za njeno razmatranje.
Parlamentu se nalaže snošenje troškova, uključujući troškove postupka privremene pravne zaštite.
____________
1 SL C 191, 8. 6. 2020.